Xiwil anima max jay bay Jerusalén yuj kꞌin Pascua.
Axa yet junxa cꞌual max yaben eb tol lanan yapni oc Jesús bay tuꞌ.
Yuj tuꞌ xiwil eb chi ion el xaklak an palma.
Chi yiontok eb,
cax chi toj eb chaon Jesús.
Max aj yaw eb yin ipejal,
chi yalon eb axca tiꞌ:
—Yuj wal dios.
Al-layokab watxꞌ kꞌanej bay Cham chekbiltek yuj Cham Jajawil tiꞌ.
Jalek watxꞌ kꞌanej bay Cham co Reyal ayon israel on tiꞌ,
ẍi eb.
Max ilchaj jun no burro yuj Jesús,
max aj yiban noꞌ axca tzꞌibelaycan yul txꞌan Un bay chi yal axca tiꞌ:
Ex aj Sión,
manchak ex xiwi.
Ilab wal jay e Reyal e xol.
Ayaj yiban jun no yuneꞌ burro,
ẍi txꞌan Un tuꞌ.
A yet jun cꞌu tuꞌ,
maj nachaj el juntzan tiꞌ yuj eb cuywom Jesús.
Ato yet max ilay paxaj Jesús satcan,
cax max naontek eb,
tol a yabixal Jesús tzꞌibbilcan yul txꞌan Un tuꞌ,
axcacꞌal tuꞌ max yun yeloc yuj eb.
A eb ayicꞌ yetok Jesús,
yet max yawten eltek Lázaro bay mukan yet max ictzoj ajok,
max yalil eb tzet max yil eb tuꞌ.
Yuj tu xan max toj eb anima tuꞌ chaon Jesús,
yujtol max yab eb yabixal jun milagro max uji.
Max yalon eb fariseo axca tiꞌ:
—A tinaniꞌ cꞌamxa tzet watxꞌ chi junej.
Ilab wal masanil anima chi oc yetok,
ẍi eb.